# name
Per què és important que els adolescents s'equivoquin més que els adults?

# metadata.dc.description.abstract[].value
Es calcula que, de mitjana, els adults prenem unes 35.000 decisions cada dia. Aquest valor no tan sols inclou les que fem de manera conscient, per exemple amb relació a aspectes laborals i familiars, què mengem o quina roba ens posem, sinó també les més automàtiques i inconscients, com caminar o girar el cap. Lògicament, aquest valor pot variar molt entre una persona i una altra i entre dies diferents en funció de l’estil de vida o les activitats que fem. El nombre de decisions que hem de prendre durant l’adolescència és, tanmateix, significativament menor. Es calcula que els adolescents només han de prendre entre 6.000 i 10.000 decisions diàries, tot i que també pot variar molt en funció de factors com la complexitat de l’entorn social, escolar i familiar on es desenvolupen. En qualsevol cas, moltes de les decisions que prenem són raonablement encertades, però també ens equivoquem en moltes ocasions. Un estudi publicat a Plos Biology, signat pel psiquiatre especialitzat en infantesa i adolescència Lorenz Deserno i els seus col·laboradors, de diverses universitats i centres de recerca alemanys, finesos i dels Països Baixos, ha demostrat per què el nombre d’encerts en les decisions que es prenen durant l’adolescència és menor que durant l’adultesa.

# metadata.dc.rights[].value
(c) Edició de Premsa Periòdica Ara, 2025

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Per què és important que els adolescents s'equivoquin més que els adults?